Mägipe

Mägipe on küla Hiiu maakonnas Hiiumaa vallas Kõpu poolsaare keskosas. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Mägipe küla piirneb põhjas Läänemerega, läänes Suurepsi, lõunas Kõpu ja idas Heistesoo külaga.

Nimi
Küla on alguse saanud Mäe taludest ja kohanimele on hiljem liitunud järelliide -pea. Kohanime on esmamainitud 1609 kujul Mäe.

Loodus
Enamus küla alast kuulub Kõpu looduskaitseala koosseisu. Mägipe külas asub Hiiumaa ja kogu Lääne-Eesti saarestiku kõrgeim tipp Tornimägi. Külas asuvad Külmallik, Mägipe Suurrahn, Mägipää rändrahn ja Mägipe külakeskme rahn. Küla rannikul asub Mägipe rannarahn.

Elanike arv

 Elanike arv  Aasta55  195946  197034  197919  198916  200011  201116 201914 2021

Talud
Mägipe ajaloolised talud 1917 Kõrgessaare valla elanike nimekiri; Rahvusarhiiv, era.4313.1.608; 1917

 Talu number  Talu nimi  Suguvõsa 1  Kripso I  Liiv 2  Kripso II  Kesser 3  Külamäe  Kallas 4  Mägipe I  Elend 5  Mägipe II  Küttim 6  Ranna  Kallas 7  Torni I  Peeterson 8  Torni II  Rõhu 9  Tuuru  Tuur 10  Väljaääre  Küttim, Jalaja, Tuur

Ajalugu
Mägipe kuulus ajalooliselt Kõrgessaare mõisa alla. 1609 elasid talunikud Mäe Lyll ja Mäe Thönnis, 1688 Megipe Bendt ja Megepe Sur Peter. Läänemaa 1725–1726 adramaarevisjonis on Kõpu vakuses mainitud talunikke Maeggipeh Claus ja Meggipaeh Mick.

1835 oli Mägipel kaks talu, mille peremehed olid Mats Mägi (Mäggi) ja Thomas Klemm. Sulasrahvas sai omale perekonnanimeks nimed Malk, Malw, Mark, Raud ja Tukk. Reigi kihelkonna perekonnanimede panemise raamat; Rahvusarhiiv RA,EAA.1864.2.VIII-194; 1835 

Mägipega liideti pärast Teist maailmasõda Suurepsi.

Taristu
Mägipe piirneb lõunas Puski–Kõpu–Ristna teega.

Kultuur
Mägipe külas asub Kõpu tuletorn. Külas toimusid 2007 ja 2019 Kõpu külade päev.

Viited

Kirjandus
Riho Saard: "Mägipe ja Suurepsi: Kõpu poolsaare taevased külad." Kirjastus: Tallinn. 2007.

Kategooria:Hiiumaa valla külad